สนองรัฐ
เมื่อสัปดาห์ที่แล้ว ธนาคารออมสินจัดประชุมผู้จัดการสาขาทั่วประเทศ ซึ่งเป็นงานสามัญที่ปีหนึ่งจะต้องมารับทราบนโยบายการทำงานจากผู้อำนวยการ
29 ก.พ. 2559

เมื่อสัปดาห์ที่แล้ว ธนาคารออมสินจัดประชุมผู้จัดการสาขาทั่วประเทศ ซึ่งเป็นงานสามัญที่ปีหนึ่งจะต้องมารับทราบนโยบายการทำงานจากผู้อำนวยการ
ในปีลิงจั๊กๆ นี้ พี่บู๊-ชาติชาย พยุหนาวีชัย ผู้อำนวยการธนาคารออมสิน ก็เตรียมหาโครงการมารองรับเงินฝากที่จะไหลเข้ามาที่ออมสินในช่วงปลายปี ที่คาดว่าเงินจะไหลเข้ามาถึง 2-3 แสนล้านบาท จากการปรับลดวงเงินคุ้มครองเงินฝากลง 
ฉะนั้นหากไม่หาทางนำเงินไปใช้ประโยชน์ก็จะกลายเป็นอมต้นทุนไว้เปล่าๆ เลยต้องคิดว่าจะทำอะไรให้เหมือนเงินไหลเข้าจากกระเป๋าซ้ายไปกระเป๋าขวา
ทำให้ผู้จัดการสาขาต่างพากันตีความว่า นี่คือการส่งสัญญาณว่าจะปล่อยกู้ตามโครงการนโยบายรัฐเต็มเหนี่ยวเลยหรือเปล่า 
ทางผู้บริหารแบงก์ได้ยินก็หัวเราะเอิ๊กๆ เพราะโครงการที่ทำให้รัฐบาลส่วนใหญ่ได้กำไรทั้งนั้น ถึงได้จ่ายโบนัสปี 2558 ได้ตั้ง 5 เดือน